Definicija: Članak 4., definicija br.18

-„Piće je proizvod koji se pije, to jest alkoholno piće, bezalkoholno piće, stolna, prirodna mineralna i izvorska voda, voćni sirupi, voćni sokovi i nektari, mlijeko i tekući mliječni proizvodi i ostali tekući proizvodi na voćnoj i drugoj bazi te bilo koji drugi dodatak koji pakiran zajedno s tekućom bazom čini cjelovitu jedinicu primarne ambalaže.“

Potrebno je uskladiti definiciju Pića, kategoriju voćni SIRUPI u plastičnim bocama koji po Smjernicama Komisije o

plastičnim proizvodima za jednokratnu uporabu u skladu s Direktivom (EU) 2019/904 Europskog parlamenta i Vijeća o smanjenju utjecaja određenih plastičnih proizvoda na okoliš (2021/C 216/01) ne pripadaju u definiciju PIĆA - "proizvodi koje je potrebno razrijediti prije konzumacije kao što su energetski napici, voćni sokovi, sirupi ili koncentrati, ne konzumiraju se izravno iz spremnika ili ih je potrebno dodatno razrijediti prije nego što se mogu popiti. Zbog toga se na temelju Direktive ne smatraju napicima jer se ne konzumiraju i ne unose pijenjem".

Slijedom navedenog Voćni

Sirupi se trebaju izuzeti iz SPN.

Naknada gospodarenja Članak 6. st. b)

Zahtijevamo dosadašnji način obračuna i plaćanja za Fond- kvartalno umjesto mjesečno kako je navedeno u Nacrtu.

Zahtjevi u pogledu plastičnih spremnika za napitke za jednokratnu uporabu,

Veza čl. 8 . st. 1. Nacrta, predlažemo isti termin od 2025. godine.

Sadržaj teških metala u ambalaži Čl. 13. st. b) i d)

Dobavljači ambalaže koji dolaze iz EU imaju certifikate ispravnosti i analize na jeziku zemlje u kojoj se ambalaža proizvodi i analizira, a većinom ti dokumenti dolaze na engleskom jeziku.

Predlažemo da certifikati ispravnosti s analizama ne trebaju biti na hrvatskom jeziku, mogu biti na engleskom jeziku.

Označavanje ambalaže, Čl. 17. st. b)

Ako se ovaj stavak odnosi na tržište izvoza, odnosno da na proizvodima koji idu na izvozna tržišta ne smije stajati oznaka povratne naknade, onda nam to predstavlja veliki problem sa strane proizvodnje i skladištenja uključujući i poskupljenje izrade novih etiketa/folija kod proizvođača/dobavljača.

Također, smanjenje proizvodnih šarži posebno za domaće tržište, posebno za izvozna tržišta uključuje povećanje troškova ambalažnih jedinica i repromaterijala kod naručivanja istih.

U tom slučaju je potrebno razdvajati tržišta (svako tržište svoja etiketa) što predstavlja problem naručivanja repromaterijala radi minimalnih šarži, višeslojne ambalaže i etiketa, a koja minimalna šarža po proizvodu

(okusu/volumenu-0.2 L, 1 L) za primjerice combiblok je 74.000 kom, plaćanje istih (duplo), skladištenje istog (veći skladišni prostor), odvojena proizvodnja uz već otežanu proizvodnju (zajedno sa izvozom), što će u

konačnici prouzrokovati poskupljenje proizvodnje (male šarže), zakupljivanje dodatnog skladišnog prostora za repromaterijal, te dodatnog skladišnog prostora za gotov proizvod. Morali bi naručiti velike količine etiketa koje možda za neko tržište ne bi uspjeli utrošiti u realnom vremenu.

Trenutno naručimo određenu količinu i utrošimo za više tržišta.

Kada bi razdvajali Izvoz i HR bili bi prisiljeni ukinuti proizvodnju pojedinih proizvoda iz razloga što proizvodimo za pojedine proizvode ispod minimalnih narudžbi repromaterijala.

Samim time dovodi se u pitanje i izvoz, te nam dovodi u pitanje i kapital iz razloga što bi morali duplo proizvoditi i skladištiti (a i proizvodnja nam je u minimalnim šaržama) dvije vrst proizvoda i dvije vrste repromaterijala.

Predlažemo da se isto ne uvede radi gore navedenog.

Nepoštena trgovačka praksa i neravnopravnost između Proizvođača RH i Uvoznika (npr. Uvoznik iz SLO može bez problema staviti na tržište SLO RH isti proizvod s povratnom naknadom, te potrošač praznu ambalažu može donijeti u RH vratiti u sustav povratne naknade)–diskriminacija–Pravilnik ne vrijedi za SLO.

U članku 8.2. str 126. Plavog vodiča o provedbi pravila EU-a o proizvodima 2022. napominje se na kraju prvog Stavka: “Takvim nacionalnim odredbama ne smiju biti propisane izmjene proizvoda proizvedenog u skladu s odredbama primjenjivog zakonodavstva niti se smije utjecati na uvjete za njihovo stavljanje na tržište”.

Obveze proizvođača proizvoda pakiranog u ambalažu,

Čl. 26. st. c) i st. e) Zamijeniti u tekstu mjesec za kvartal (kao do sada).

Sustav povratne naknade, Članak 30. st. a)

Što je s gotovim proizvodima koje imamo na lageru koji imaju staru etiketu (stara oznaka povratne naknade) ili nemaju oznaku povratne naknade, a prema novom Nacrtu Pravilnika ulaze u SPN?

Postoje slabije obrtajni artikli te se neće uspjeti plasirati na tržište u ostavljenom roku, stog je pitanje hoće li biti dopušteno plasiranje takve robe na tržište i nakon navedenog zakonskog roka (ukoliko se ne izmjeni)?

Ističemo kako ukoliko se ne dopusti plasiranje takvih proizvoda će to za nas kao proizvođače biti veliki problem i veliki financijski trošak.

Do kada se na tržištu mogu nalaziti proizvodi sa starom oznakom povratne naknade ili bez oznake? Alkoholna pića imaju neograničeni rok trajanja pa se određeni broj artikala može zadržati na policama trgovina.

Što je sa etiketama koje imamo na lageru (velike su šarže), a koje na sebi imaju staru oznaku povratne naknade ili nemaju oznaku povratne naknade, a trebali bi po novome imati?

Zbog definiranih veličina šarži pojedine etikete neće biti utrošene do navedenog roka. Neke od tih etiketa imaju trenutnu oznaku povratne naknade, a neke nemaju jer do sada proizvodi na koje su se aplicirale nisu ulazili u sustav povratne naknade. Posao izmjena etiketa je ogroman posao pogotovo za nas koji imamo veliki broj etiketa, izrada novih deklaracija/etiketa iziskuje i velike financijske troškove te još nabavka istih. Dok se sve izmjene naprave može proći nekoliko mjeseci, a za to vrijeme ćemo morati naručivati stare u manjim /većim količinama kako bi osigurali da ne ostajemo bez robe i na kraju ćemo ponovno imati lager gotovog proizvoda, te se ponovno dovodi u pitanje kako postupati sa viškom repromaterijala koji više neće biti sukladan prema novom pravilniku (izaziva jako visoke troškove za proizvođače).

Zahtijevamo prijelazni rok/prilagodbu najmanje do 01.07.2024. godine do kada bi bilo dopušteno potrošiti sve zalihe repromaterijala, te dozvoliti da sve što je napunjeno do ostavljenoga roka i na skladištu je proizvođača ide u prodaju sa starim oznakama (ili bez oznaka do isteka zaliha).

Do navedenoga roka bi proizvođači nove narudžbe repromaterijala naručivali s novim oznakama povratne naknade (ovisno kada će isti izgled oznake povratne naknade biti potvrđen).

Financijski gledano za našu tvrtku će ovo biti veliki udarac s obzirom da su jaka alkoholna pića volumena 0.1L, čija ukupna proizvodnja je u RH, već i sada financijski opterećeni izuzetno visokim trošarinama. Osim toga, htjeli bi naglasiti da su bezalkoholni proizvodi raznih volumena (uključujući staklo volumena 0.195 L i višeslojnu

ambalažu) čiju proizvodnju većinski mi odrađujemo, već dodatno opterećeni prije dvije godine kroz porez na šećer, što je još više pogodovalo uvoznim proizvođačima koji su šećere zamijenili sa sladilima i tako dodatno povećali pritisak na domaće proizvođače.

Tražimo da se zadrže volumen od 0,2-3 L u SPN.

Članak 30. st. e) i st. f)

Potrebno je zamijeniti riječ mjesečno za kvartalno.

Sustav povratne naknade Članak 34. st. a)

Višeslojna ambalaža je u odnosu na druge materijale za punjenje pića izrazito deformabilna kada se isprazni te će samim time biti puno oštećenih GTIN kodova čime će se onemogućiti čitanje istih na automatima.

Također, višeslojna ambalaža je označena piktogramom da se spljošti što također može dovesti do već spomenutog problema.

U “uputi o korištenju aparata za preuzimanje otpadne ambalaže u sustavu povratne naknade i

obaveznom sadržaju izvješća o preuzetim jedinicama otpadne ambalaže prema GTIN-u 3052018” koju je izdao Fond navodi se minimalna zapremina 201 mL koju uređaji moraju moći zaprimiti.

Nadalje ne spominje se mogućnost prijema i prepoznavanja višeslojne ambalaže.

Teško se može kontrolirati ispražnjenosti ambalaže koja j uvjet za otkup.

Postoji ograničenje na staklene boce koje se ne mogu rotirati (“kockaste”), što je kod višeslojne ambalaže ustaljeni oblik.

Što se tiče povratne ambalaže, radi svoje težine (mora biti jača, a samim time i teža od jednokratne boce) da bi se postigao ekološki učinak mora biti više puta vraćena u proizvodnju što zbog oštećenja nije moguće (pogotovo navojna grla) i time ne pridonosi zaštiti okoliša.

Prijedlog je da se zada minimalni broj obrtaja povratne ambalaže prije njezinog odbacivanja u otpad.

Prijelazne i završne odredbe, Članak 78.

Predlažemo brisanje teksta iz članka 30. stavka a) ovog Nacrta Pravilnika u dijelu koji se odnosi na višeslojnu (kompozitnu) ambalažu s pretežno papir-kartonskom (komponentom) koji stupa na snagu 1. siječnja 2024. godine, također predlažemo da se iz SPN-a izuzmu pića volumena manjih od 0,2L.